[{"text_idx": "#000000", "text": "Plej proksimaj haltejoj de publika trafiko: Adamov, haltejo (trajnlinio S2), Olomuc\u030cany, returna haltejo (buslinio 230)"}, {"text_idx": "#000002", "text": "Ebloj por parkado de au\u0306toj: plej bone rekte en Olomuc\u030cany, poste en Adamov"}, {"text_idx": "#000003", "text": "Longeco de la arbara vojo: 4,3 km"}, {"text_idx": "#000004", "text": "Karakterizo de la arbara vojo Hradska\u0301: tio estas la arbara vojo, kiun planizis kaj kies konstruadon en la jaroj 1924 \u2013 1926 estris profesoro Josef Opletal (unu el la plej signifaj moraviaj forstistoj). Tio estis lia lasta s\u0302osea konstruaj\u0302o, kaj ankau\u0306 pro tio en la jaro 1937 estis c\u0302e la vojo kontruita la monumento, kiu estis dedic\u0302ita al tiu vojo. Sed antau\u0306 vi dum via vojiro al g\u0302i venos, rimarku ankau\u0306 aliajn interesajn lokojn. Se vi ekiros el Adamov, komencu antau\u0306 c\u0302io en valo de la rivero Svitava sur arbara vojo Svitavska\u0301 kaj nur post du kilometroj tie komencig\u0302os supreniro kaj vera arbara vojo Hradska\u0301."}, {"text_idx": "#000005", "text": "En tiu c\u0302i loko (punkto 1 en la suba mapo) estas kreita la akvofontujo Pod Novy\u0301m Hradem (Sub Nova Burgo) el la jaro 1938. G\u0302ia stato dum paso de jaroj plimalbonig\u0302is, bons\u0302ance en la jaro 2018 g\u0302i estis rekonstruita, tial vi povas ektrinki g\u0302ian akvon. La akvofontujon ornamas la monumento de Josef Z\u030calman, kiu estis forstista direktoro en Pozor\u030cice."}, {"text_idx": "#000006", "text": "La vojo parte kopias verdan turistan traceon, kiu la vojon al Novy\u0301 Hrad plimallongigas je c\u0302irkau\u0306 500 m, sed ne estas tau\u0306ga por biciklistoj. Tuta superaltigo al herbokampo sub Novy\u0301 Hrad (punkto 3 en la suba mapo) estas c\u0302irkau\u0306 140 m kaj tio estas pli agrabla vojo kompare de pli kruta arbara vojo Doubska\u0301 en tiu c\u0302i teritorio. Kompreneble, ke irante al Novy\u0301 Hrad vi devas ankorau\u0306 supreniri, sed la supreniro estas pli mallonga. Novy\u0301 Hrad oni malfermas por turistoj ekde Pasko g\u0302is au\u0306tuno, c\u0302iam semajnfine, kaj dum ferioj c\u0302iutage krom lundo. Oni c\u0302i tie regule arang\u0302adas jarbazarojn, sed ankau\u0306 la tempo, kiam la jarbazaroj ne okazas, vi povas refres\u0302ig\u0302i kaj renovigi viajn energiajn rezervojn."}, {"text_idx": "#000007", "text": "De Tilio Masaryk, kiu estis plantita en la jaro 1925 okaze de la 75-a naskig\u0302tago de Toma\u0301s\u030c Garrigue Masaryk sub Nova Burgo la vojo kontinuas tra la krucvojo U Kukac\u030cky (C\u0302e Kukulo; au\u0306 samnoma akvofontujo) per rug\u0302a turista traceo al la Monumento de arbara vojo Hradska\u0301 (punkto 2 en la suba mapo). C\u0302i tie la arbara vojo Hradska\u0301 oficiale finas kaj vi povas decidi pri venonta vojo. Certe ne mankigu viziton de Monumento de Ma\u0301cha kun malproksima vido en valon de Svitava kaj Rivereto Kr\u030ctinsky\u0301 en altitudo 505 m super marnivelo. G\u0302i estis konstruita en la jaro 1936 baze de projekto de profesoro Josef Opletal (omag\u0302e al 100 jaroj de morto de Karel Hynek Ma\u0301cha). La vojo al g\u0302i ne estas tau\u0306ga por poseantoj de s\u0302oseaj bicikloj, sed la biciklistoj, kiuj s\u0302atas kolrompaj subeniroj, g\u0302uos la subeniron de la monumento en la krucvojon sub la monumento. Sed se vi uzos tiun vojon, vi certe trovos c\u0302eh\u0302an-germanan Monumenton de Leopold Grabner el jaro 1929 (punkto 4 en la suba mapo), kiu akiris meriton pri plibonigo de arbaroj en c\u0302irkau\u0306aj\u0302o de Adamov."}, {"text_idx": "#000008", "text": "C\u0302irkau\u0306 Monumento de Ma\u0301cha estis plantitaj cembroj kaj montara pino. Parto de origina plantitaj\u0302o restis g\u0302is hodiau\u0306. El aliaj arbospecoj dominas grandampleksa arbusto de rara ramno (Rhamnus cathartica), kiu kreskas kontrau\u0306 fasado de la monumento, silvopino antau\u0306 la monumento kaj prunuso birda apud la vojeto al la monumento."}, {"text_idx": "#000009", "text": "Post konstruado de la monumento tiu c\u0302i loko ig\u0302is s\u0302atata turistcelo kaj c\u0302iujare tie okazis printempaj pilgrimoj de apudaj vilag\u0302oj, sed ankau\u0306 de Brno. Tiuj pilgrimoj okazis limigite dum nazia okupado."}, {"text_idx": "#000010", "text": "Se vi havas s\u0302osean biciklon au\u0306 infanan c\u0302areton, pli bona estas kontinui de la Monumento de arbara vojo Hradska\u0301 sur bicikla traceo au\u0306 lastajn 150 m konkeri piede."}, {"text_idx": "#000011", "text": "Por ke ne estu malmulte la monumentoj, oni devas aldoni, ke aparte de atentemo de plimultaj vizitantoj de Monumento de Ma\u0301cha, trovig\u0302as la Monumento de Christoph Liebich, la unua docento de forstistaj sciencoj en la Teh\u0302nika Altlernejo en Prago. La monumento en formo de memors\u0302ildo situas c\u0302irkau\u0306 50 m de Monumento de Ma\u0301cha kaj al g\u0302i vi alvenos sur flanka branc\u0302o de rug\u0302a turista vojo (sed al tiu loko bonvolu iri piede, ec\u0302 neuzante viajn biciklojn)."}, {"text_idx": "#000012", "text": "De la krucvojo U Kukac\u030cky, kie estas samnoma akvofontujo, vi povas iri al akvofontujo U Huberta (C\u0302e Huberto), la distanco al tiu akvofontujo kun herbejeto estas c\u0302. 750 metroj. La herbejeto ja ne estas tro estetika kompare kun la herbejeto je arbara vojo Vojanka. Antau\u0306 la akvofontujo estas lageto, sed g\u0302i pli aspektas kiel s\u0302limakvejo. Mankas ankau\u0306 iu sidbenko, sed se tio ne gravas al vi, vi g\u0302uos pli da silento en tiu c\u0302i loko."}, {"text_idx": "#000013", "text": "G\u0302enerale la vojo tau\u0306gas al posedantoj de s\u0302oseaj bicikloj kaj familioj kun c\u0302aretoj."}, {"text_idx": "#000014", "text": "Punkto 1: okcidenta komenco / fino de la vojo"}, {"text_idx": "#000015", "text": "Punkto 2: nordorienta komenco / fino de la vojo"}, {"text_idx": "#000017", "text": "Punkto 4: Monumento de Leopold Grabner"}, {"text_idx": "#000019", "text": "Arbara vojo kondukanta de Jedovnice al Bukovinka tra valo Rakovecke\u0301 preter unudirektaj biciklaj vojoj"}, {"text_idx": "#000021", "text": "Al akvofontujoj sude de Olomuc\u030cany (11 km)"}, {"text_idx": "#000022", "text": "De la arboreto de Kr\u030ctiny tra plej belaj lokoj al Adamov (21 km)"}]